ବୁନିଅନ  (ଇଂରାଜୀ ଭାଷାରେ ) ରୋଗ ପାଦର   ବୃଦ୍ଧାଙ୍ଗୁଳିରେ   ଥିବା ମେଟାଟାର୍ସୋଫାଲାଞ୍ଜିଆଲ ଗଣ୍ଠିର   ବକ୍ରତାକୁ ବୁଝାଏ  । ପାଖରେ ଥିବା ଅନ୍ୟ ଆଙ୍ଗୁଠି ଦିଗକୁ ବୃଦ୍ଧାଙ୍ଗୁଳି ବଙ୍କା ହୋଇଯାଇ ଲାଲ ଦେଖାଯାଏ ଓ କଷ୍ଟଦାୟକ ହୁଏ । ଧୀର ଗତିରେ ଏହା ବଢ଼େ । ରୋଗ ଜଟିଳ ହେଲେ ବର୍ସାଇଟିସ  , ଆର୍ଥ୍ରାଇଟିସ ହୋଇପାରେ । ଏହି ରୋଗର କାରଣ ଅଜ୍ଞାତ ଅଛି । ସମ୍ଭାବନା କାରଣ ମଧ୍ୟରେ ଅଧିକ ଟାଇଟ ଜୋତା  , ପାରିବାରିକ ଇତିହାସ, ରିଉମାଟଏଡ ଆର୍ଥ୍ରାଇଟିସ ନାମ ଆସେ । ଲକ୍ଷଣ ଅନୁଯାୟୀ ଓ ଏକ୍ସ-ରେ  ଚିତ୍ର ଦେଖି ରୋଗ ନିର୍ଣ୍ଣୟ କରାଯାଏ । ଏହି ଭଳି ବକ୍ରତା ପାଦର ଛୋଟ ଆଙ୍ଗୁଠିରେ ହେଲେ ତାହାକୁ ବୁନିଓନେଟ   କୁହାଯାଏ । ଉପ‌ଯୁକ୍ତ ଜୋତା   ଓ ଅର୍ଥୋଟିକସ   ବ୍ୟବ‌ହାର, ଏନଏସଏଆଇଡିଏସ   ଔଷଧ ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ଏହି ଚିକିତ୍ସା ପ୍ରଭାବଶାଳୀ ନହେଲେ ଅପରେଶନ କରାଯାଏ । ଯୁବାବସ୍ଥାରେ ଥିବା ପ୍ରାୟ ୨୩% ଲୋକଙ୍କର ଏହି ରୋଗ ହୁଏ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ଏହି ରୋଗ ପ୍ରାୟ ୨୦-୫୦ ବୟସରେ ହୁଏ । ବୟସ ବୃଦ୍ଧି ସଙ୍ଗେ ସଙ୍ଗେ ଅଧିକ ହୁଏ । ସନ ୧୮୭୦ରେ ଏହି ରୋଗ ବିଷୟରେ ପ୍ରଥମେ ବର୍ଣ୍ଣନା କରାଯାଇଥିଲା ।